Малхбузера оакафорд

Малхбузе́ра оа́кафорд (ба) (, ) — Лаьттан оакафорд. Доккхалага диллача Тийна оакафорда тӀехьа шоллагӀа моттиг лоaцаш ба. Из улл гӀинбухехьа Гренландени Исландени юкъе, малхбоалехьа Европаи Африкаи юкъе, малхбузехьа ГӀинбухера Америкаи ЗӀилбухера Америкаи юкъе, иштта Антарктидан зӀилбухехьа.

Малхбузерча оакафорда аре 91,6 млн км² я, цунах 16 % гаргга дӀалаьцай фордаши, форда ганаши, форда оасаши. 
Берда йистера фордий аре йоккха яц, ерригача хин тӀехен аре 1 %-ал дукхагӀа яц. Хин йоккхал 329,7 млн км³ я, из Дунен оакафорда 25 % йоккхала нийса да. Юкъера кӀоаргал — 3736 м, эггара йоккхагӀа кӀоаргал — 8742 м (Пуэрто-Рико теӀа моттиг). Шера юкъера оакафорда хин дирал 35 ‰ гаргга я. Малхбузера оакафорд чӀоагӀа чуи-ареи иха бердан така йолаш ба, фордашцеи фордай ганашцеи екъалу цун хин тӀехе.

 Географи 
Малхбузера оакафорда йоккхала шоллагӀа ба. Цун майда 91,66 миллион км² я, хин боарам — 329,66 миллион км³ я. Из баьржа улл субарктически шоралашкара Антарктидага кхаччалца. ХӀиндий океанаца гӀай (доазув) дод Игольни бухьишка (20° м.й.) тӀа гӀолла Антарктида бердйист кхаччалца.

 +Оакафордий керттера экамаш(«Оакафорда Атласа» дарашка гӀолла. 1980 ш.)Атлас океанов. Термины, понятия, справочные таблицы.— М.: ГУНК МО СССР, 1980. С. 84—85
 Оакафордаш
 Хин тӀехенмайда, млн.км²
 Йоаккхал,млн.км³
 ЮкъеракӀоаргал,м
 Эггара йоккхагӀа оакафорда кӀоаргал,м
  Малхбузера
  91,66
  329,66
  3736
  Пуэрто-Рико таьӀа моттиг (8742)
  ХӀиндий
  76,17
  282,65
  3711
  Явана таьӀа моттиг (7209)
  ГӀинбухера
  14,75
  18,07
  1225
  Гренланде форд (5527)
  Тийна
  178,68
  710,36
  3976
  Мариана таьӀа моттиг (11 022)
   Дунен
  361,26
  1340,74
  3711
  11 022


ТӀатовжамаш

«Малхбузера океан» БЕЭС тӀа (эрс.)
Энциклопедия «Кругосвет»  (эрс.)

Category:Географи
ОагӀат:Оакафордаш